அகி நருலா

**அகி நருலா** *(Aki Narula)* (பிறப்பு 1968) இவர் ஓர் இந்தியாவின் மேற்கு வங்காளம் மாநிலத்தில் உள்ள ஆடை வடிவமைப்பாளர் மற்றும் இந்தி திரைபடங்களில் ஆடை அலங்கார ஒப்பனையாளர் ஆவார். இவர் பண்டி அவுர் பாப்லி (2005), டான் - தி சேசு பிகின்ஸ் அகெய்ன் (2006), சூம் பராபர் சூம் (2007) மற்றும் தோசுதானா (2008) போன்ற படங்களில் பணியற்றி மிகவும் பிரபலமானர். இவரது படைப்புகள் 1996 இல் துவங்கப்பட்டது.

## ஆரம்பகால வாழ்க்கை மற்றும் கல்வி
அகி நருலா இந்தியாவில் உள்ள கொல்கத்தாவில் பிறந்தார்.  இவர் கொல்கத்தாவில் உள்ள லா மார்டினியரில் பள்ளிப் படிப்பை முடித்து 1987 ஆம் ஆண்டு பட்டம் பெற்றார். மேலும் கொல்கத்தாவின் உள்ள செயிண்ட் சேவியர் கல்லூரியில் வணிகவியல் பட்டம் பெற்றுள்ளார். அகி நருலா கல்லூரியில் படிக்கும்போதே, ​​ராக் இசை நிகழ்ச்சிகள், கல்லூரி நாடகங்கள் மற்றும் வருடாந்திர கல்லூரி விழாவில் ஆகியவற்றிற்கான ஆடைகளை வடிவமைக்கத் தொடங்கினார். லிண்டாசு என்ற குழுமத்தில் மேலாண்மை பயிற்சியாளராக பத்து மாத காலம் பணியாற்றி வந்தார். அதன்பின்னர் அரிசோனா மாநில பல்கலைக்கழகத்தில் தகவல் தொடர்பு பாடம் பயின்றார்.

அகி ஆடை அலங்கார வடிவமைப்பில்  முறையான பயிற்சி எதுவும் பெறபடவில்லை. "கொல்கத்தாவின் செயிண்ட் சேவியர் கல்லூரியில் வணிகவியல் படிக்கும் போது, ​​அகி நருலா ஆடை அலங்கார வடிவமைப்பில் முழுமையாக ஈடுபட்டார். பேசன் டிசைனிங்கில் முறையான பயிற்சி இல்லாத போதிலும், தன் நண்பர்களுக்கான ஆடைகளை வடிவமைக்கத் தொடங்கினார்.

## தொழில் வாழ்க்கை
1994 ஆம் ஆண்டில், ஐந்து இந்தியாவின் பெரிய நகரங்களில் நடைபெற்ற டமானியா ஏர்லைன்சின் 'ஆடை வடிவமைப்பு விருதில் பங்கேற்றார். இவர் கொல்கத்தாவிலிருந்து பல போட்டியில் பங்கேற்றார், மேலும் இவர் பல போட்டியில் வெற்றியாளராகத் தேர்ந்தெடுக்கப்பட்டார். இது இவரது ஆடை வடிவமைப்பு வாழ்க்கை கொல்கத்தாவில் தொடங்குவதற்கு முக்கியமானதாக அமைந்தது. 1996 ஆம் ஆண்டு தனது சொந்த படைப்புகளை அகி என்ற பெயரில் தொடங்கினார். மேலும் மும்பையின் ஓபரா வீட்டில் உள்ள "மெலஞ்ச்" என்ற ஆடை வடிவமைப்பாளர் பூட்டிக் என்பவர் மூலம் தனது முதல் ஆடை வடிவமைப்பு கண்காட்சியை நடத்தினார். மெலஞ்சில் தொடங்கி, படிப்படியாக இந்தியா முழுவதும் பதினொரு கடைகளில் விற்பனை செய்யத் தொடங்கினார். 2000 ஆம் ஆண்டில், இவர் லக்மே இந்தியா ஆடை வடிவமைப்பு கண்காட்சியில் பங்கேற்றார். 2002 இல் சீத்தல் ஆடை வடிவமைப்பு ஸ்டுடியோ மும்பையில் வடிவமைப்பு இயக்குநராக நியமிக்கப்பட்டார். அகி நருலா 2004 ஆம் ஆண்டு, இந்திய ஆடை வடிவமைப்பு வாரத்தின் இறுதி போட்டியில் தனது படைப்புகளை வழங்கினார். இது 50 களின் கருப்பொருளைக் கொண்ட ஒரு தொகுப்பாகும் அமைந்திருந்தது.  மேலும் இது சிவப்பு மற்றும் புச்சியா முதன்மையான ஆகிய வண்ணங்களாகும் உடையதாகும்.

2005 ஆம் ஆண்டு மீரா நாயரின் 'மான்சூன் திருமணம்' என்ற படத்திற்காக வடிவமைப்பு செய்திருந்தார்.  2005 ஆம் ஆண்டு சாத் அலி இயக்கிய யாசு ராசின் பன்டி அவுர் பாப்லி என்ற படத்தின் மூலம் பாலிவுட்டில் இவருக்கு பெரிய திருப்புமுனை அமைந்தது. இதில் இவர் பாட்டியாலா சல்வார் மற்றும் குர்திகளுக்கு ஒரு புதிய தோற்றத்தைக் கொடுத்துருந்தார். இதை இவர் வடிவமைத்து அழகான ஆடைகளுக்காகவும் இவருக்கு தொடர்ச்சியாக படங்கள் பெற வய்ப்பாக அமைந்தது. அடுத்தடுத்த ஆண்டுகளில், இவர் தனது திரைப்படத் திட்டங்களில் வேலை பளு அதிகமாக இருந்ததால், இவர் படிப்படியாக பிரதான ஆடை வடிவமைப்புகளில் விலகினார்.மேலும் ஆடை வடிவமைப்பு க்ண்காட்சிகளிலும் அரிதாகவே தோன்றினார்.

பல ஆண்டுகளாக, சாத் அலியுடன் நடித்த இரண்டாவது படமான சூம் பராபர் சூம் (2007),  அபிசேக் பச்சன் மற்றும் சான் ஆபிரகாம் ஆகியோரின் தோற்றத்திற்காகவும், தோசுதானா (2008), தாசன் (2008) திரைப்படத்தில் கரீனா கபூரின் தோற்றத்திற்காகவும், பின்னர் கம்பக்த் இசுக் (2009) மற்றும் பச்னா ஏ கசீனோ (2008)  மற்றும் ராக்சுடார் (2011)  ஆகிய படங்களில் ரன்பீர் கபூரின் வண்ணத் தடுப்பு நுட்பத்தைப் பயன்படுத்தியும் இவர் பாராட்டைப் பெற்றார்.

2009 ஆம் ஆண்டில், அலெக்சாண்டர் மெக்வீன், யசுகிரோ மிகாரா மற்றும் செர்சியோ ரோசி ஆகியோருடன் பணியாற்றினார்.  2010 ஆம் ஆண்டில்  பிப்ரவரி மாதம் பூமா என்ற கடைகளில் 'கருப்பு பட்டை' என்ற ஆடை, காலணி மற்றும் ஆபரணங்களை உருவாக்க அகியை ஒப்பந்தம் செய்தது. 2012 ஆம் ஆண்டில், கவுசுபுல் 2 என்ற படத்தில் அசினுடைய  உடையை வடிவமைத்தார்.

## மேற்கோள்கள்



பகுப்பு:ஆடைகலன் வடிவமைப்பாளர்கள்